快速動眼期

快速動眼期係一種喺哺乳類同鳥類當中先會見到嘅睡眠階段，特徵如下：
喺 REM 嗰時，隻動物嘅眼會快速噉郁動，而且全身嘅肌肉會偏向放鬆；
腦電圖研究發現，REM 係一個「好似醒咗」噉嘅睡眠階段，一個處於 REM 嘅人嘅腦會有 gamma 波等高頻率嘅電活動，而且呢啲高頻電活動仲強到同一個清醒嘅人嘅相似－相比之下，非 REM 嘅睡眠階段特徵係腦電活動由 delta 波等嘅低頻活動主宰。
REM 同發夢好有啦掕，
研究發現，人喺身處 REM 嗰時零舍有可能會發夢－據研究，如果喺 REM 嗰時俾人叫醒，大約 80% 嘅人會話自己醒之前喺度發緊夢，而如果喺非 REM 嘅睡眠階段俾人叫醒，得 40% 左右嘅人會話自己臨醒之前發緊夢；
而且 REM 嗰時嘅夢更加生動－喺 REM 嗰陣俾人叫醒嘅人喺描述自己醒之前嗰個夢嗰陣，能夠對個夢作出更加詳細以及敘事式嘅描述，而且更加有可能會覺得個夢像真度高。

瞓覺
發夢
腦電波

攷 

睏覺